Edmond Lebœuf

Edmond Lebœuf eller Le Bœuf (født 5. desember 1809 i Paris, død 7. juni 1888 i Bailleul i Normandie) var en fransk offiser.

Lebœuf ble offiser ved artilleriet i 1833, oberst og regimentssjef i 1852, brigadegeneral i 1854, og marskalk av Frankrike i 1870. Han utmerket seg under Krimkrigen 1854-56 som artilleristabssjef ved Sevastopol og i felttoget i 1859 i Italia som sjef for artilleriet. 

Lebœuf var 1864-68 president i artillerikomiteen. Årene 1868-69 var han sjef for 6. armékorps og 1869-70 krigsminister. Han nedla store ressurser i infanteriets og artilleriets nybevæpning og erklærte overfor keiser Napoleon i juli 1870 at armeen var fullt krigsberedt (archipret, «erkeberedt»). Ved krigsutbruddet samme år var han generalstabsjef i Rhinarmeen og ble 10. august sjef for 3. armékorps, med hvilket han ble tatt til fange av de tyske styrkene da Metz kapitulerte.

Da han i slutten av 1871 var tilbake i Frankrike etter krigsfangenskapet innrømmet han en rekke alvorlige feilvurderinger for undersøkelseskommisjonen, og han trakk seg deretter fullstendig tilbake fra det offentlige liv.

Referanser

Litteratur
 Lebœuf, Edmond. I: Encyclopædia Britannica. 11. utg. Bind 16: L – Lord Advocate. London 1911, s. 351
 

Franske offiserer
franske marskalker
Franske politikere
Personer fra Paris